Gurugram: हिजाब पहनी महिला ने कैब ड्राइवर पर किया चाकू से हमला, पुलिसकर्मी के साथ भी करने लगी हाथापाई, Video
आरोप है कि गुरुग्राम साइबर सिटी में महिला ने पहले कैब ड्राइबर पर चाकुओं से हमला किया और फिर महिला पुलिसकर्मी से भी हाथापाई का प्रयास किया। फिलहाल पता नहीं चल पाया है कि वह कहां की रहने वाली है।
दिल्ली से सटे गुरुग्राम में एक बड़ा मामला देखने को मिला है। यहां एक हिजाब पहनी महिला ने कैब ड्राइबर पर चाकुओं से हमला कर दिया। महिला विदेशी बताई जा रही है और घटना कैमरे में भी कैद हो गई है। महिला पुलिसकर्मी ने जब हिजाब पहनी महिला को साइड में ले जाने की कोशिश की तो वह हाथापाई करने लगी। हालांकि अभी तक ये पता नहीं चल पाया है कि महिला किस देश की है। आरोप है कि गुरुग्राम साइबर सिटी में महिला ने पहले कैब ड्राइबर पर चाकुओं से हमला किया और फिर महिला पुलिसकर्मी से भी हाथापाई का प्रयास किया। फिलहाल पता नहीं चल पाया है कि वह कहां की रहने वाली है। अभी पुलिस इसकी जांच कर रही है कि आखिर महिला ने ऐसा क्यों किया। घटना ग्यारह, सवा ग्यारह के बीच की है। गुरुग्राम के राजीव चौक पर ये पूरी घटना हुई है। जानकारी के अनुसार, महिला ने कैब ड्राइवर को रोका और जैसे ही कैब ड्राइवर ने पूछा कि आपको कहां जाना है? तो महिला ने चाकू निकालकर उसके कंधे पर वार कर दिया। वार करने के बाद महिला भागने लगी। कैब ड्राइवर ने भागती हुई महिला को पकड़ने की कोशिश की। कैब ड्राइवर को आसपास के लोगों ने पकड़ लिया। पुलिस की एक टीम तुरंत महिला को पकड़ने के लिए यहां पर आ गई। पीड़ित कैब ड्राइवर रघुराज ने बताया, मैं गाड़ी चलाता हूं। मैंने सवारी बैठा ली। ये महिला पीछे से आई तो मैंने इससे पूछा कि क्या काम है तो इसने मुझे चाकू मारा और गायब हो गई। इसने मुझसे कुछ बात भी नहीं की। मुझे कुछ नहीं पता कि कौन है क्या करती है।